projecte-aina/catalan_government_crawling huggingface dataset:
Artur Mas ha agraït el suport de "totes les persones que li han fet confiança" els últims 5 anys, "absolutament a tothom, als que heu estat defensant les nostres posicions i als que les han combatut democràticament i pacíficament"
Els presidents Mas i Puigdemont durant l'acte de presa de possessió
El fins avui president de la Generalitat, Artur Mas, ha manifestat durant la presa de possessió del seu successor, Carles Puigdemont, com a 130è president de la Generalitat que va "arribar amb vocació honesta i sincera de servei a Catalunya" i que deixa la Presidència " amb aquest mateix sentiment i convicció, el d'haver servit, tant com he sabut i pogut, aquest país".
Artur Mas ha agraït el suport de totes les persones que l'han "ajudat a dirigir el país en moments difícils, decisius i apassionants".
"Jo sí que us agraeixo els serveis prestats, a tothom, absolutament a tothom; als que penseu com nosaltres, i als que no; als que heu estat defensant les nostres posicions, i als que les heu estat combatent democràticament i pacíficament", ha manifestat en el discurs que ha pronunciat en l'acte de presa de possessió, i que ha estat llargament ovacionat.
A l'acte que s'ha celebrat al Saló de Sant Jordi del Palau de la Generalitat, el president Mas ha insistit que deixa la Presidència de Catalunya "amb una enorme tranquil·litat d'esperit", després d'haver servit el país els últims 5 anys.
"Servir un país sempre és agraït, i servir un país com Catalunya és doblement agraït", ha manifestat, i ha assegurat que "enmig de les dificultats, però també dels grans reptes", ha aplicat la màxima de "cap fred, cor calent, puny ferm i peus a terra".
El president Mas ha agraït a Puigdemont "haver acceptat el repte de ser el 130è president de Catalunya en uns moments apassionants, decisius i transcendents del nostre país".
"Molt bona singladura", ha desitjat, perquè "entre tots plegats arribem lluny al millor port possible, a bon port".
El president de la Generalitat, Artur Mas, ha deixat clar aquest migdia, després de la seva declaració davant el Tribunal Superior de Justícia de Catalunya (TSJC) per la querella del procés participatiu del 9N, que "per donar la veu al poble i deixar exercir el dret de participació s'hauria de comparèixer davant un Parlament, però mai davant un tribunal de justícia, i molt menys en una causa penal", i s'ha preguntat si " comportar-se com un demòcrata equival a actuar com un delinqüent".
La primera ministra escocesa i líder de l'SNP ha rebut el president Mas al seu despatx del Parlament d'Escòcia
La Primera Ministra d'Escòcia ha rebut el President Mas al seu despatx del Parlament escocès
El President Mas s'ha entrevistat aquesta tarda amb la Primera Minsitra d'Escòcia, Nicola Sturgeon.
La també líder de l'SNP ha rebut al 129è president de la Generalitat al seu despatx del Parlament escocès.
Tots dos han intercanviat oponions sobre la situació política actual a Catalunya, Espanya, Escòcia i el Regne Unit.
Mas i Sturgeon han compartit i comentat la seva voluntat de seguir formant part de la Unió Europea.
Mas ha aprofitat per agrair al govern escocès el seu suport al dret democràtic de Catalunya d'exercir l'autodeterminació.
A la trobada hi ha assistit, també, la responsable d'Afers Exteriors, Fiona Hyslop.
En la seva declaració com a testimoni al judici de l'1-O al Tribunal Suprem assegura que el catalanisme sobiranista "sempre ha intentat mantenir viu el fil de diàleg i identificar possibles solucions per a la realitat social i política"
El president Mas ha declarat avui com a testimoni al judici de l'1-O, al Tribunal Suprem, on ha negat qualsevol tipus de violència per part de la societat civil, i ha dit que l'única violència que hi va haver va ser protagonitzada per les forces i cossos de seguretat de l'Estat.
Mas, que ha reconegut unes imatges que li ha projectat l'advocat Jordi Pina de l'escola Infant Jesús, on ell va anar a votar, ha assegurat que "en sortir de casa l'1-O, ja vaig veure un desplegament enorme de furgonetes de la Policia Nacional i em vaig trobar una veïna coneguda amb la cara i la brusa plenes de sang".
"No m'hagués imaginat mai que l'Estat fos tan poc intel·ligent de respondre amb violència", ha reblat.
Proposat com a testimoni per VOX i les defenses de Jordi Sánchez i Jordi Cuixart, el president Mas ha subratllat que des del catalanisme sobiranista, "sempre hem intentat mantenir viu el fil del diàleg i identificar possibles solucions per a la nostra realitat social i política".
"Un fil de diàleg que era fonamental, una actitud, un valor", ha dit Mas, que ha contemplat aquesta pràctica com a única solució.
En aquest sentit, ha explicat que la via unilateral mai ha estat, pel catalanisme sobiranista, la primera opció.
"Sempre hem intentat buscar un acord amb les autoritats de l'Estat, aquesta era la prioritat absoluta, però és evident que hi havia d'haver algú a l'altre costat de la taula per mantenir el diàleg", ha afirmat.
Referint-se a la voluntat de l'actuació política de les institucions catalanes l'any 2017, Mas ha apuntat que va ser la mateixa que durant el seu mandat: "explorar les màximes vies d'acord amb l'Estat" i sempre "dins un marc d'enteniment per identificar el camí més segur per complir el mandat electoral".
"Havíem viscut l'experiència d'Escòcia i sabíem que l'acord era perfectament possible entre demòcrates i gent que respectava les majories dels parlaments", ha dit.
I ha afegit: "amb aquell antecedent, pensàvem que un altre estat de la UE, com Espanya, podia identificar també camins perquè això es fes de comú acord".
Sobre el referèndum de l'1-O, Mas ha apuntat que "perfeccionava el 9N del 2014" i que "la vinculació econòmica de la Generalitat per dur-lo a terme va ser inferior que l'any 2014, fins i tot nul·la", en el sentit que a l'octubre del 2017, aquesta "no es va gastar ni un sol euro" i "el protagonisme de la societat civil organitzada va ser molt rellevant i absolutament determinant per dur a terme el referèndum".
"Es va organitzar, sobretot des del carrer", ha destacat Mas.
També ha explicat que davant la dificultat de tirar endavant el referèndum amb els termes plantejats i després de l'experiència del 9N, va dir al Govern que "mai es perdés la capacitat d'iniciativa institucional en un marc legal que la Generalitat pogués controlar".
L'acte ha comptat amb la participació de la periodista Mònica Terribas
El president Mas i la periodista Mònica Terribas durant la presentació del llibre 'Cap fred, cor calent.
El procés en primera persona' a l'Auditori de la Pedrera
El 129è president de la Generalitat, Artur Mas, ha presentat aquest dijous el seu llibre Cap fred, cor calent.
Ho ha fet en un Auditori de la Pedrera ple a vessar, en una conversa conduïda per la periodista Mònica Terribas.
En el seu llibre, Mas fa un repàs dels moments clau del procés sobiranista, i se centra en un període de set anys: des de la seva arribada a la presidència de la Generalitat a finals del 2010, fins a l'octubre del 2017, quan el president Puigdemont i una part del govern marxen a l'exili i una altra part del govern entra a la presó.
"Crec que és un llibre honest i m'agradaria que fos un llibre útil", ha dit Mas durant la presentació.
A banda del seu testimoni al pas de la presidència de la Generalitat, que recorre, a grans trets, des del pacte fiscal fins al 9N, la creació de Junts pel Sí, i la posterior implicació amb el govern Puigdemont, Mas tanca el llibre amb una proposta sobre el tipus de sortida que s'imagina per desencallar la situació en què es troba Catalunya.
En les properes setmanes, estan previstes altres presentacions del llibre a diferents ciutats de Catalunya i també a Madrid.
El procés en primera persona', Mas fa un repàs dels moments clau del procés sobiranista i se centra des de la seva arribada a la presidència de la Generalitat a finals del 2010, fins a l'octubre del 2017
És un recull converses entre Artur Mas i l'escriptora Teresa Pous, que repassa les diferents vessants de la figura del president, tant la política i institucional, com la faceta més personal i familiar.
Un diàleg que exposa el pensament íntim i polític d'Artur Mas en un moment crucial de la història de Catalunya.
El fotògraf Eddy Kelele va seguir Artur Mas des del 4 de novembre de 2010 fins al 8 de gener de 2011, unes setmanes decisives.
Les seves fotografies, aplegades en aquest llibre, han captat el procés pel qual el candidat Mas es converteix en president de la Generalitat de Catalunya.
Però, sobretot, retraten una persona de carn i ossos que en un moment donat es converteix en el president d'un país.
L'obra és una invitació a cercar, a través d'allò que anomena la Casa Gran del catalanisme, el màxim consens nacional que faci possible l'avenç del país - tant des del punt de vista nacional com del de l'estat del benestar - cap a un futur millor.
Amb "La Catalunya emergent", Artur Mas explica les seves prioritats polítiques, el seu ideari i els seus projectes per Catalunya.
Pilar Rahola retrata Artur Mas mesos abans de ser nomenat president de la Generalitat de Catalunya.
Aquest llibre entrevista és fruit de la conversa, l'any 2002, entre el periodista Rafael de Ribot i Artur Mas.
Retrata les línies mestres del pensament de l'actual president de la Generalitat.
El president de la Generalitat, Artur Mas, ha comparegut en roda de premsa aquesta tarda, al Palau de la Generalitat.
El president de la Generalitat, Artur Mas, acompanyat del conseller de Cultura, Ferran Mascarell, ha presidit l'acte inaugural de l'Any Llull, que es commemora des de novembre d'enguany fins al mateix mes de 2016, amb motiu del setè centenari de la mort de qui va ser un dels màxims exponents de la cultura i el pensament a Europa.
El president de la Generalitat, Artur Mas, ha comparegut davant els mitjans de comunicació per expressar la més enèrgica condemna dels atemptats de París i traslladar el seu condol i el del Govern al poble francès.
El president de la Generalitat ha fet una declarció institucional, després de signar al Palau de la Generalitat el decret de convocatòria de les eleccions al Parlament de Catalunya.
El president de la Generalitat ha pronunciat a la prestigiosa universitat de Nova York la conferència "Catalonia at the Crossroads", dedicada a explicar el procés polític democràtic català i els passos que s'estan seguint des del 9N.
En una entrevista a la SER Catalunya, Mas defensa el concepte de "resistència pacífica" a les portes de conèixer la sentència del judici de l'1-O
En una entrevista a 'El Punt Avui' apunta que l'Estat "està preparant el terreny per, algun dia, arribar a il·legalitzar els partits independentistes"
En una entrevista a 'Els Matins de TV3' descarta la desobediència institucional com a part de la resposta institucional després de la sentència
El 129è president assisteix a una trobada organitzada per l'Associació Benèfica FADAM, que col·labora activament amb la recerca del càncer infantil que realitza el VHIR
El 129 president de la Generalitat subratlla que "el teixit de les Cambres de Catalunya és quelcom a protegir i a promoure, i des del nostre govern sempre vam treballar en aquest sentit"
Fundesplai fa més de 45 anys que treballa a favor dels infants, els joves, les famílies i el Tercer Sector des de l'àmbit educatiu, social i mediambiental
Alguns dels temes que han tractat han girat a l'entorn de la defensa dels drets humans, de relacions internacionals i del cas català com a exemple de defensa dels drets civils i polítics
En una entrevista a Catalunya Ràdio apunta que "s'ha de traçar el camí davant una política espanyola incapaç de plantejar una solució per Catalunya"
En una entrevista al diari ARA, Mas aposta per intervenir en la política espanyola i procurar que hi hagi un govern "que no pretengui simplement enfonsar-nos cada dia en la misèria"
Teixir una bona acció de govern, aconseguir aliances europees i internacionals, i intervenir en la política espanyola procurant que a l'Estat espanyol es formi un govern que 'no pretengui enfonsar-nos cada dia en la misèria' serien algunes de les propostes de futur
Destaca que l'empresari "ha demostrat tenir talent, compromís, sentiment i sentit de país"
El 129è president de la Generalitat ha comparegut acompanyat de la vicepresidenta Ortega i la consellera Rigau en nom dels perjudicats per la sentència del Tribunal de Cuentas sobre el 9-N
En una entrevista a El Nacional.cat, el 129è president apunta una triple resposta després de la sentència de l'1-O: judicial, ciutadana i institucional
El 129è president és entrevistat al programa 'El Divan' de TV3, dirigit i presentat per Sílvia Cóppulo
En una entrevista a 'Los Desayunos de TVE', el 129è president proposa que Unides Podem cedeixi els diputats "estrictament necessaris" per tirar endavant la investidura de Sánchez
Els expresidents de la Generalitat Artur Mas i José Montilla conversen sobre el país a Ràdio 4 coincidint amb la Diada Nacional de Catalunya
El president Mas rebutja la convocatòria d'eleccions com a conseqüència de la sentència
En una entrevista a 'Els Matins de TV3' descarta la desobediència institucional com a part de la resposta institucional després de la sentència
"Trobo esperpèntic que la nova política sigui incapaç de pactar quan els ciutadans t'han donat el mandat de fer-ho".
Amb aquestes paraules s'ha expressat el 129è president de la Generalitat, Artur Mas, en una entrevista a 'Els Matins de TV3' el dia en què acaba el termini perquè hi hagi investidura.
"A Catalunya traduïm els resultats en acords", ha apuntat Mas, que ha lamentat que, en canvi, en la política espanyola, el PSOE i Unides Podem no han sabut "llegir els resultats i seure a una taula a pactar, negociar i a arribar acords per fer possible allò que la gent ha demanat que sigui possible".
"El PSOE i UP es van passar la campanya electoral demanant el vot per evitar la triple dreta i resulta que, quan sumen, aleshores no es posen d'acord", ha apuntat Mas, que ha afegit que el fet d'anar a eleccions el 10-N denota una "prepotència enorme: no m'agrada com voteu; torneu a votar, fins que m'agradi".
Sobre la resposta a la sentència del judici de l'1-O, Mas ha reiterat que aquesta ha tenir tres potes: jurídica, ciutadana i institucional.
I preguntat per si la resposta institucional ha d'incloure la desobediència institucional, el president Mas ha respost amb un 'no'.
"La desobediència institucional és un antagonisme", ha dit el 129è president, que ha recordat que ell mateix ha estat condemnat per desobediència per la consulta del novembre de l'any 2014.
En aquest sentit, ha afirmat que la desobediència institucional "no és efectiva", i ha donat una raó molt senzilla: "la institució, com a tal, que està en mans de milers i milers i milers de persones que han de tramitar documents i han de signar, acabarà en algun moment passant per l'adreçador que li fixi el sistema judicial espanyol", ha explicat.
I en aquest sentit, ha apuntat que la desobediència esdevé més un "criteri civil, individual o col·lectiu, que no pas un criteri estrictament institucional".
El 129è president també ha deixat molt clar que la convocatòria de noves eleccions després de la sentència seria "la pitjor de les respostes".
"La desobediència institucional és un antagonisme"
En una entrevista a 'El Punt Avui' apunta que l'Estat "està preparant el terreny per, algun dia, arribar a il·legalitzar els partits independentistes"
En una entrevista al diari 'El Punt Avui', el 129è president de la Generalitat ha assegurat que des de l'Estat espanyol "es vol construir el relat inexistent que el món sobiranista empara la violència; fins i tot, diran, el terrorisme".
"Jo no menystindria aquesta lectura", ha advertit Mas, que ha apuntat que "hem de saber llegir el mapa de l'estratègia política" de l'Estat, que "està preparant el terreny per, algun dia, arribar a il·legalitzar els partits independentistes".
En aquest sentit, Mas ha subratllat que el mapa de l'estratègia política de l'Estat, doncs, passa per "convertir els partits independentistes o els seus líders en aquella gent que empara el terrorisme" i ha insistit que l'estratègia del món sobiranista "ha de ser i ha estat sempre la resistència pacífica".
"La violència l'han utilitzada ells, no nosaltres", ha recordat Mas, que ha afegit que "no hem de ser tan ingenus ni tan babaus per posar-los tan fàcil que construeixin aquest relat i que els violents acabem sent nosaltres, quan això és radicalment fals".
Sobre la resposta a la sentència del judici de l'1-O que el Suprem farà pública aquests propers dies, Mas ha reiterat tres plans de resposta: la jurídica, que no acabarà a Madrid sinó als tribunals europeus; la ciutadana, en mans de les entitats, que ha de ser "massiva, exemplar, cívica, pacífica i rotunda"; i la resposta institucional, que pertoca als partits i a les institucions.
Preguntat per un possible 155, Mas ha afirmat que "l'Estat no té fre en la seva repressió, hem d'estar preparats per tot".
I ha sentenciat: "la política espanyola no està capacitada per donar una solució estructural al conflicte català".
"L'estratègia del món sobiranista ha de ser i ha estat sempre la resistència pacífica"
En una entrevista a la SER Catalunya, Mas defensa el concepte de "resistència pacífica" a les portes de conèixer la sentència del judici de l'1-O
A les portes de conèixer el contingut de la sentència del judici de l'1-O, el 129è president de la Generalitat, Artur Mas, ha subratllat que "la pàtina de pulcritud pacífica ha imperat des del primer moment en el desenvolupament del procés sobiranista, i és fonamental que es mantingui com a norma de conducta".
Ho ha dit en una entrevista a la SER Catalunya, al programa 'Aquí, amb Josep Cuní', on Mas ha defensat el concepte de "resistència pacífica" i ha advertit que "alguns, a l'altre costat, estan esperant l'alteració de l'ordre públic per poder posar l'etiqueta que el moviment sobiranista és violent".
"No hi ha hagut ni un gram de violència, ni un mil·ligram, i és fonamental que en aquest moment clau i dur això segueixi imperant com a norma de conducta; no perdem la força del tarannà que hem anat implementant", ha subratllat.
"No hi ha hagut ni un gram de violència, ni un mil·ligram, i és fonamental que en aquest moment clau i dur això segueixi imperant com a norma de conducta; no perdem la força del tarannà que hem anat implementant"
Durant la passejada, el 129è president ha compartit sensacions amb el director del certamen, Joan Sala, però també amb els expositors i visitants.
El president s'ha reunit amb l'alcalde, Jean Marc Pujol, abans de presidir l'acte institucional de la Diada.
El 129è president ha viatjat fins a Waterloo per reunir-se amb el 130è president, a qui ha traslladat el seu escalf i amb qui ha conversat sobre "l'inici del curs polític i dels reptes que tenim com a país, com a societat i com a europeus"
En una entrevista a Catalunya Ràdio apunta que "s'ha de traçar el camí davant una política espanyola incapaç de plantejar una solució per Catalunya"
El president Mas ha estat entrevistat a El matí de Catalunya, on ha assegurat que "és necessari crear un camí estratègic compartit dins el món sobiranista per donar resposta a la sentència del judici de l'1-O i prosseguir el camí cap a la llibertat de Catalunya".
Preguntat per unes hipotètiques eleccions al Parlament, ha assegurat que "no és el més recomanable".
En relació a la política espanyola, Mas ha reiterat que no confia que aquesta "posi sobre la taula una bona solució per Catalunya" i ha dit: "es manté l'objectiu, però s'ha de traçar el camí davant una política espanyola incapaç de plantejar una solució", ha reiterat.
"Partint d'això, hem d'entrar a la resistència activa: aguantar i millorar".
En aquest sentit, ha apuntat que "entre algú que et vol arrasar i algú amb qui com a mínim pots pactar i que no t'arrasi, prefereixo aquest encara que no m'aporti la solució", ha dit Mas, que creu que "hem de votar en funció dels nostres interessos com a país".
El 129è president ha dit que espera veure asseguts al Parlament Europeu el president Puigdemont i Toni Comín perquè puguin exercir la responsabilitat parlamentària que els ha estat atorgada per la ciutadania a les urnes.
La periodista Mònica Terribas ha entrevistat el 129è president de la Generalitat a 'El matí de Catalunya Ràdio'
Alguns dels temes que han tractat han girat a l'entorn de la defensa dels drets humans, de relacions internacionals i del cas català com a exemple de defensa dels drets civils i polítics
El president Mas ha assistit a la trentena edició del Crans Montana Forum, a Ginebra, una organització no governamental de debat creada el 1986.
En diferents conferències i taules de debat, els convidats han pogut parlar de defensa dels drets humans, de relacions internacionals i del cas català com a exemple de defensa dels drets civils i polítics.
El president Mas ha coincidit, en aquest marc, amb el president Puigdemont.
El Crans Montana Forum és una organització no governamental de debat creada el 1986
Fundesplai fa més de 45 anys que treballa a favor dels infants, els joves, les famílies i el Tercer Sector des de l'àmbit educatiu, social i mediambiental
El president Mas ha visitat la seu de la Fundació Catalana de l'Esplai, al Prat de Llobregat, una iniciativa sense afany de lucre que, des de fa més de 45 anys, treballa a favor dels infants, els joves, les famílies i el Tercer Sector des de l'àmbit educatiu, social i mediambiental.
Durant la visita, el president Mas ha conegut de prop la trajectòria i el projecte de creixement de la Fundació Catalana de l'Esplai i les entitats que aplega, s'ha reunit amb l'equip directiu i ha fet un petit recorregut pel centre i una visita al solar on està projectada l'ampliació de les instal·lacions.
Destaca que l'empresari "ha demostrat tenir talent, compromís, sentiment i sentit de país"
El president Mas ha entregat el premi d'honor "Mecenatge amb Talent" a l'empresari Víctor Grífols en el marc de la Nit del Talent, organitzada per la Welcome Talent Society.
Ho ha fet en substitució de l'Antoni Vila Casas, que no ha pogut assistir a la gala celebrada al recinte modernista de Sant Pau.
Durant la seva intervenció, el president Mas ha destacat que "el binomi Antoni Vila Casas i Víctor Grífols explica perfectament la Nit del Talent".
"Són dues persones que han creat grans empreses, molta feina i cada cop de més qualitat, que han ajudat a millorar la salut de milions de persones i que han demostrat tenir talent, compromís, sentiment i sentit de país", ha apuntat el president Mas, que ha felicitat Grífols pel premi i també la iniciativa Welcome Talent Society presidida per Bru Recolons.
El president Mas lliura el premi en substitució de l'Antoni Vila Casas, que no ha pogut assistir a la gala
El 129è president és entrevistat al programa 'El Divan' de TV3, dirigit i presentat per Sílvia Cóppulo
Procurar que el projecte sobiranista guanyi a totes les escomeses electorals de manera clara, guanyar aliats internacionals i europeus, intervenir en la política espanyola i treballar amb els instruments de què disposa Catalunya fent-ho cada cop millor, és a dir, a través del bon govern, són els punts principals de l'estratègia que segons el 129è president de la Generalitat s'haurien de seguir a partir d'ara.
Ho ha explicat aquest diumenge en una entrevista al programa 'El Divan' de TV3, presentat per Sílvia Cóppulo, en què preguntat per la periodista, també ha aprofundit sobre aspectes vitals.
Davant la situació política actual, Mas s'ha preguntat: "Cal tenir a Madrid un govern que cada dia vulgui calar foc a casa nostra?".
I ha respost: "Jo seria més de dir: anem a parlar amb el PSOE, Podem i PNB i identifiquem maneres perquè la triple dreta no governi a Espanya".
En aquest context, Mas ha posat en dubte que el PSOE o Podem aportin alguna solució per Catalunya, "però els altres vindran cada dia amb un llumí".
"No cal provocar més tensió", ha subratllat Mas, que ha recordat que la desconnexió amb l'Estat espanyol "ha de ser legal".
Procurar que el projecte sobiranista guanyi a totes les escomeses electorals de manera clara, guanyar aliats internacionals i europeus, intervenir en la política espanyola i treballar amb els instruments de què disposa Catalunya fent-ho cada cop millor, és a dir, a través del bon govern, són els punts principals de l'estratègia que segons el 129è president de la Generalitat s'haurien de seguir a partir d'ara